Õpetajate Leht

Nukuteatrimuuseumi teatrinuku leiutamise konkurss
2024-09-04 00:00 - 2024-11-01 23:59 (Europe/Tallinn)
Nukuteatrimuuseumi teatrinuku leiutamise konkurss 4. septembrist 1. novembrini
Koht: vabalt valitud, töö esitamine veebis.
Nukuteatrimuuseum kuulutab välja esimese teatrinuku leiutamise konkursi. Osalema on oodatud 1.–12. klassi õpilased, nii üksi kui ka koos klassikaaslastega. Konkursitöid saab esitada kuni 1. novembrini osalusvormi kaudu.
Konkursi teema on meri, milleks andis inspiratsiooni septembri lõpus esietenduv Eesti Noorsooteatri lavastus „Arabella, mereröövli tütar”. Osalejate eesmärk on kujutada merd teatrinukuna, kellel on oma karakter ja liikumisomadused. Auhindadeks on ekskursioonid Eesti Noorsooteatri majas ning võidutöö eksponeerimine Nukuteatrimuuseumis.
Võitjad kuulutatakse välja 13. novembril, F. Veike 100. sünniaastapäeval.
Täpsem info: https://eestinoorsooteater.ee/et/uudis/nukuteatrimuuseum-kutsub-osalema-teatrinuku-leiutamise-konkursil

Tarkusepäev
2024-09-01 00:00 - 23:59
1.september – kuulutatakse välja koolirahu, tarkusepäev.

Algab õppetöö Rae riigigümnaasiumis
2024-09-01 00:00 - 23:59
1.septembril algab õppetöö Rae riigigümnaasiumis. Riigigümnaasiume on siis Eestis kokku 27.

Õpetajate infopäev
2024-08-29 15:00 - 16:30
Õpetajate infopäev
Ootame sind õpetajate infopäevale neljapäeval, 29. augustil kella 15.00–16.30. Tutvustame rahvusraamatukogu haridustegevusi ja hoiuraamatukogu teenuseid. Kõigil huvilistel on võimalus osaleda hoiuraamatukogu raamatuvahetuses.

Infopäev on praktiline – kõik õpetajad saavad osaleda huvipakkuvates õpiampsudes õppuritena.
Infopäeval osalemine on tasuta, aga vajalik on eelregistreerimine.
Palume registreeruda hiljemalt 27. augustiks! Kohtade arv on piiratud.

RARA

Globaalse digitaalsete inimõiguste võrgustiku konverents
2024-08-29 08:30 - 15:00
Tallinna Ülikoolis arutletakse 29. augustil digitaalsete inimõiguste tulevikust
29. augustil toimub Tallinna Ülikoolis Globaalse digitaalsete inimõiguste võrgustiku konverents. Võrgustik https://gdhrnet.eu ühendab enam kui 100 teadlast ja praktikut üle maailma, seda juhib Tallinna Ülikooli inimõiguste professor Mart Susi. Konverentsil tulevad käsitlemisele aktuaalsed teemad, näiteks tehisintellekti osalusest õigusemõistmisel, kuid ka küsimus uute digitaalsete õiguste vajalikkusest ja olemusest.
Konverentsi avab justiits- ja digiminister Liisa Pakosta. Osalevad ka väljapaistvad rahvusvaheliselt tunnustatud praktikud: Ühendkuningriigi inimõiguste advokaat Bill Bowring kes on edukalt esindanud Euroopa Inimõiguste Kohtus kaebusi Venemaa vastu; Euroopa Liidu Põhiõiguste Ameti digitaalüksuse juht Joanna Goodey, kes kureerib laiaulatuslikku uuringut tehisintellekti kasutamisest õigusemõistmisel; Austria professor Wolfgang Benedek kes juhtis esimest OSCE missiooni 2022. aasta märtsis pärast Venemaa agressiooni Ukraina vastu sõjakuritegude tuvastamiseks.
Konverentsi päevakava ja lisainformatsioon https://www.tlu.ee/yti/uudised/tallinna-ulikoolis-arutletakse-digitaalsete-inimoiguste-tulevikust
Konverentsi saab jälgida Zoomi videosilla vahendusel.

Kollokvium ”Riik, kohalik omavalitsus ja kriisihaldus – õigusruumi areng ning tulemuslikum haridus”
2024-08-28 12:00 - 16:00
Kollokvium ”Riik, kohalik omavalitsus ja kriisihaldus – õigusruumi areng ning tulemuslikum haridus”
28. augustil kell 12 toimub Riigikogu Konverentsikeskuses Eesti Vabariigi taastamise 33. aastapäevale pühendatud kollokvium, mille fookuses on riigi ja kohalike omavalitsuste koostöö kriisihalduses. Viimased aastad on näidanud tõsiseid puudujääke Eesti kriisihaldussüsteemis, eriti riigi ja kohalike omavalitsuste koostöös. Kollokviumi teema on ”Riik, kohalik omavalitsus ja kriisihaldus – õigusruumi areng ning tulemuslikum haridus.”
Madis Kallas, Riigikogu liige, endine linnapea ja vallavanem, rõhutab kohalike omavalitsuste kriisideks valmistumise tähtsust. “On hädavajalik suurendada valdkonna kompetentsi ja arendada avaliku võimu ja ülikoolide koostööd paindlike mikrokraadide abil,” ütleb ta. Ta lisab, et oluline on tagada koordineeritud koostöö Riigikogu, valitsuse, valdade ja linnade vahel.
Erkki Koort, Sisekaitseakadeemia sisejulgeoleku instituudi juhataja, toob esile kohaliku omavalitsuse kriitilise rolli kriiside ajal, nagu koronapandeemia ja suured elektrikatkestused. “Kriiside mõju leevendamiseks on teadlik valmistumine ja harimine ülioluline,” märgib Koort.
Katrin Niglas, Tallinna Ülikooli teadusprorektor, peab kollokviumi teemat äärmiselt oluliseks, arvestades järjestikuste kriiside konteksti. “Koostöö ja tõhusate strateegiate väljatöötamine on hädavajalikud ühiskonna vastupidavuse ja arengu tagamiseks,” rõhutab ta.
Sulev Lääne, MTÜ Polis president ja Tallinna Ülikooli õppejõud, rõhutab, et kollokvium keskendub kriisihalduse efektiivsusele, mis on muutunud ühiskonna keskseks väljakutseks. Ta rõhutab, et vajalikud on konkreetsed koostöövormid, mis tagavad õiguste ja kohustuste tasakaalu, samuti efektiivsed mehhanismid kriiside lahendamiseks ja teavitamiseks.
Jan Trei, Eesti Linnade ja Valdade Liidu asedirektor, toob esile, et keerulistes aegades on tõhusa kriisihalduse eelduseks selgus rollide osas – millised ülesanded on riigil ja millised kohalikel omavalitsustel. Omavalitsused ootavad riigilt kriisireservide loomist ja kriisispetsialistide toetamist. Trei rõhutab, et haritumad inimesed saavad kriisidega paremini hakkama, mistõttu on vajalik spetsialistide koolitamine ja mikrokraadide arendamine.
Indrek Grauberg, Tallinna Ülikooli ühiskonnateaduste instituudi direktor, rõhutab koostöövõrgustiku tähtsust mõistlike lahenduste leidmisel. Heaks näiteks on Rae vallas arendatud kohaliku valitsemise mikrokraad, mille eesmärk on luua magistrikava. Kollokviumi teema on välja kasvanud praktilistest vajadustest ning teadmusülekande laiem rakendamine on instituudi oluline panus ühiskonna väljakutsete lahendamisse.
Kollokviumiga tähistatakse mitmeid olulisi sündmusi, sealhulgas Eesti Euroopa Liiduga ühinemise ja MTÜ Polis 20. aastapäeva, kohaliku omavalitsuse aluste seaduse vastuvõtmise ja Eesti Linnade Liidu taastamise 35. aastapäeva. Samuti meenutatakse Eerik-Juhan Truuväli, kelle panus riikluse ja kohaliku omavalitsuse taastamisse on olnud märkimisväärne.
Kollokviumi päevakavaga on võimalik tutvuda siin.
Üritus toimub Riigikogu Konverentsikesuses ja on võimalik jälgida ka Zoom videosilla vahendusel, pakkudes laiemat osalusvõimalust.

Vaikuseminutite suvekool
2024-08-27 10:30 - 15:15
Vaikuseminutite suvekool 2024 “Teadmine, hoiak ja oskus – kuidas loome heaolu”
Tallinnas, PROTO avastustehases 27.08.2024 kella 10.30–15.15
SUVEKOOLIS UURIME, KUIDAS…
Suvekoolis keskendume sellele, kuidas täidesaatvate funktsioonide ja sotsiaal-emotsionaalse pädevuse st nii teadmise, toetava hoiaku kui ka praktiliste oskuste arendamine saab toetada õpilaste ja õpetajate heaolu ning õppimist. Praktiliste töötubade ja ekspertide arutelude kaudu pakume osalejatele väärtuslikke teadmisi ja tööriistu, mida saab rakendada igapäevases õppetöös.
OMA KOGEMUST JAGAVAD …
Suvekoolis jagavad oma kogemusi ja teadmisi mitmed valdkonna eksperdid, sealhulgas Tallinna Ülikooli Haridusteaduste Instituudi teadur Grete Arro, Mahtra Põhikooli direktor Edgar Roditšenko, pereterapeut Lii Kaudne, eripedagoog Jaanika Peeba ja MTÜ Vaikuseminutid tegevjuht Nelli Jung, programmi Heaolu loov lasteaed ja kool coach Malle Rajangu.
Rohkem infot https://vaikuseminutid.ee/kursus/vaikuseminutite-suvekool/

Õpetajate infopäev
2024-08-26 00:00 - 23:59
Miks külastada õpilastega Sõltumatu Tantsu Lava?
Sõltumatu Tantsu Lava (STL) on tantsukunsti etendus- ja arenduskeskus, kus saab näha kaasaegset tantsukunsti selle eri vormides. STL-is esietendub igal aastal neli kuni viis uut tantsulavastust, mis keskenduvad mitmekülgsetele teemadele kehapositiivsusest keskkonnateadlikkuseni. 26. augustil toimub infopäev, kuhu ootame kõiki tantsukunstist huvitunud õpetajaid https://www.stl.ee/lisaprogramm/haridusprogramm/opetajate-infopaev
STL-i infopäeval tutvustame õpetajatele mängukava ja võimalusi, kuidas saada osa meie etendustest ja lisaprogrammidest. Lisaks saab ise läbi teha põneva ja interaktiivse töötoa „Tants, kui kaasaja väljendus“.
Uuel hooajal on STL-i kavas kolm tantsulavastust, mida soovitame eri vanuses õpilastele.
Põhikooliõpilastele esietendub sügisel Zuga Ühendatud Tantsijate interaktiivne lavastus „Ilma“, mis uurib koos vaatajatega, kuidas mõjutab kliimamamuutus meid meie kehas ja omal nahal. Lavastus sobib hästi saatma ainetunde, kus käsitletakse loodusõpetust, muutusi ühiskonnas ja kultuuris ning nende eri väljendusviise.
Gümnaasiumiõpilastele on mängukavas Soome tunnustatud etenduskunstitrupi W A U H A U S-i ja eesti tantsijate koostöös loodud „Fluids“. Tantsijad tegelevad libedal laval ebaõnnestumise ja empaatiaga, et oponeerida ühiskonnas valitsevale perfektsionismile, individuaalsusele ja usaldamatusele.
Eesti-Norra tantsijate duo Külli Roosna ja Kenneth Flaki lavastus „Varjupaik Ouroboros“ ühendab tantsu ja tehnoloogia – tantsija liigutused mõjutavad lavastuses nii heli kui visuaalset pilti.
Kooli saab tellida ka loengu-liikumistoa „Tants kui kaasaja väljendus“, kus tantsuõpetaja Evelyn Tuul tutvustab tantsukunsti selle valdkonna rahvusvaheliselt mõjukate isikute, nende tantsukeele ja loomingu kaudu.
26. septembrist 5. oktoobrini toimub Eestis esmakordselt uus rahvusvaheline tantsufestival: Sõltumatu Tantsu festival. Etendused ja lisaprogramm sobivad ka noortele. Kavaga saab tutvuda siin https://www.stl.ee/festival.
Kohtumiseni Sõltumatu Tantsu Laval!

Muuseumihariduse infopäev
2024-08-23 11:00 - 15:30
Muuseumihariduse infopäev
25. augustil kell 11.00 Eesti Rahva Muuseumi silla-alal (A-sissepääs)
Ligi 25 muuseumi üle Eesti ootavad haridustöötajaid uue kooliaasta eel, 23. augustil kella 11–15.30 muuseumihariduse infopäevale Eesti Rahva Muuseumisse (Muuseumi tee 2, Tartu).
Infopäeval tutvustavad muuseumid oma järgmise kooliaasta tegevusi ja haridusprogramme nii messialal laua taga kui ka etteastetega laval. Osalevate õpetajate vahel loosime välja muuseumide tasuta haridusprogrammid 2024/25 õppeaastaks. Päev lõpeb paralleelsete tuuridega näitusel „Sürrealism 100. Praha, Tartu ja teised lood …“ ning „Kellele kuulub öö?“.
Lisainfo siit ning ERMi hariduskeskuselt hariduskeskus@erm.ee
Kaari Siemer (hariduskeskuse juhataja), tel 736 3085.

Konverents "Õppimisraskusega laps ja üleminek eestikeelsele õppele"
2024-08-23 00:00 - 23:59
Pedagoogilisel konverentsil keskendutakse lapse õppimisraskustele eestikeelses õppes
23. augustil toimub Tartu Ülikooli Narva kolledžis 25. pedagoogiline konverents, kus keskendutakse sellele, kuidas toetada eesti keelest erineva kodukeelega õppimisraskustega lapsi eestikeelsele õppele üleminekul.
Konverentsil otsitakse vastuseid küsimustele, kas õppimine teises keeles süvendab õppimisraskust ja kas kaasava hariduse kontekstis on iga õppimisraskus erivajadus.
Narva kolledži mitmekeelse hariduse keskuse juhataja Anna Golubeva sõnul on nii õpetajatel kui ka lapsevanematel eestikeelsele õppele üleminekul palju muresid just lastega, kel ei laabu õppimine nii kergesti kui nende eakaaslastel. „Eestikeelsele õppele üleminekut kiputakse nägema ehk ka põhjendamatult suure takistusena, mille käigus õppijad kannatavad. Püüamegi konverentsi käigus neid hirme leevendada,“ selgitas Golubeva.
Konverentsil astuvad üles nii Tartu Ülikooli haridusteadlased kui ka valdkonnas tegutsevad praktikud. Ettekannetes tutvustatakse õppimisraskuste olemust ja räägitakse sellest, kuidas last koolis või lasteaias toetada. Tartu Ülikooli eripedagoogika lektor Pille Häidkind tutvustab näiteks, milliseid lahendusi saab õpetaja leida õppekorralduses, kuidas kohandada õppe sisulist poolt ning mismoodi teha koostööd lapsevanemate ja tugispetsialistidega.
Töötubades saavad osalejad kuulata nii kõnearengu edendamise praktilistest abivahenditest kui ka õpiraskustega laste toetamise näiteid ja edulugusid.
Traditsiooniliselt esineb konverentsil ka haridus- ja teadusminister. Tänavu räägib Kristina Kallas oma ettekandes algava õppeaasta prioriteetidest hariduses.
Pedagoogilist konverentsi on õppeaasta alguse eel Narva kolledžis korraldatud alates 1999. aastast. See on õpetajate suurim aastakonverents, mis võimaldab koguda algavaks kooliaastaks inspiratsiooni ja jagada teadmisi.

Eesti Inglise Keele Õpetajate Seltsi suveseminar „Uurides keeleõppe rikkusi“
2024-08-22 00:00 - 2024-08-23 23:59
The EATE Summer Seminar
EXPLORING THE WEALTH OF LANGUAGE LEARNING will be held at Pärnu Koidula Gymnasium (21 Metsa Street, Pärnu) on 22 and 23 August 2024.
The seminar opens at 11 a.m. on 22 August (registration 9.30) and closes around 4.00 p.m. on 23 August.
For pre-registration, follow the registration link on the EATE web page (eate.ee).
Fill in the form to register for the event. No special confirmation e-mails will be sent. The invoice will be sent automatically to the payer via an accounting program.

Tõlge
Eesti Inglise Keele Õpetajate Seltsi suveseminar „Uurides keeleõppe rikkusi“ toimub Pärnu Koidula Gümnaasiumis (Metsa 21) 22. ja 23. augustil.
Seminari algus kl 11 22. augustil ja lõpp orienteeruvalt kl 16 23. augustil.
Registreerumine toimub seltsi kodulehel (eate.ee) oleva lingi kaudu. Registreerimise kohta kinnitavat e-kirja ei saadeta. Arve saadetakse automaatselt raamatupidamisprogrammi kaudu otse maksjale.

Haridustreff
2024-08-22 00:00 - 23:59
22. augustil tõmbab Paide Vallimäel EHL-i ja Meaningful Talksi koostöös juba kolmandat korda õppeaasta käima Haridustreff, mille osalejad on eelmistel aastatel hästi vastu võtnud.

Mondo Maailmakooli suvekool
2024-08-15 00:00 - 2024-08-16 23:59, 2024-08-12 00:00 - 2024-08-13 23:59
Maailmahariduse suvekoolid keskenduvad rände teemadele
Mondo Maailmakooli kaks suvekooli kutsuvad looduskaunis kohas maailmahariduse teemadele mõtlema ning annavad osalejatele teadmised ja meetodid, kuidas Eestisse rännanud lapsi ja noori paremini toetada. Seda eriti sundrände ning (sõja)põgenike puhul. Lisaks toimub demokraatiatrenn.
„Maailmakooli suvekoolid on juba traditsiooniks kujunenud mõnusad kokkusaamised, kus vabas ja turvalises õhkkonnas küsida kriitilisi küsimusi ja leida kaasamõtlejaid, kellega koos viia maailmahariduse üleilmsed teemad laste ja noorteni,“ ütles maailmakooli juht Maria Sakarias.
Alus- ja alghariduse õpetajate suvekoolis 12. ja 13. augustil keskendume rände- ja pagulasteemade käsitlemisele nooremate õpilastega. Sundränne on äärmiselt tundlik teema, seda enam, et viimastel aastatel on meie koolidesse ja lasteaedadesse jõudnud (sõja)põgeniku taustaga õpilasi rohkem kui kunagi varem. Anname õpetajatele kaasa meetodid ja julguse lastega teemat käsitleda.
Ka üldhariduse õpetajatele suunatud suvekoolis 15. ja 16. augustil räägime rändest, lähenedes sellele lõimumise, kohanemise ja ühiskonna sidususe vaatepunktist. Eelkõige pöörame tähelepanu Ukraina põgenike vastuvõtuga seotud küsimustele. Pärast teooria omandamist võtame sportliku suuna ja asume praktiseerima demokraatiatrenni metoodikat.
Suvekoolid toimuvad kaunis Mokko maahotellis Jõgevamaal ning oodatud on kõik huvitatud haridustöötajad.
Rohkem infot ja registreerimine maailmakool.ee veebis või maailmakooli sotsiaalmeediakanalites.

Suveseminar “Süsteemsus ja kvaliteet andekate hariduses”
2024-08-15 00:00 - 23:59
Talendikeskuse suveseminar “Süsteemsus ja kvaliteet andekate hariduses”
15.augustil toimub Viljandi Gümnaasiumis (Hariduse 2) MTÜ Eesti Talendikeskuse traditsiooniline suveseminar.
Hiljuti avaldati HTMi koduehel MTÜ Eesti Talendikeskuse raport ettepanekutega andekuse ja andeka õppija defineerimiseks Eesti haridussüsteemis kõigil haridusastmetel ja -liikides (vt https://hm.ee/sites/default/files/documents/2024-06/Andekuse%20m%C3%B5iste.pdf)
Suveseminaril arutleme nende definitsioonide rakendamise üle. Fookuses – kuidas saavutada süsteemsus andekate toetamisel nii haridusasutuse kui ka KOV /hariduspiirkonna tasandil. Sellega haakuvad otseselt andekate hariduse kvaliteedi hindamisega seonduvad küsimused.
Kuuleme ettekandeid Pärnu, Viljandi, Võru ja Saksamaa kogemustest ja arutleme sidusrühmade rolli üle andekate hariduse kvaliteedi tagamisel. Tutvustame ka käesoleval õppeaastal kaitstud andekusalaseid teadustöid. Tavapäraselt kuulutatakse suveseminaril välja „Talenditäht 2024“ laureaat.
Seminarist oodatakse osa võtma haridusasutuste juhte, KOVides haridusküsimustega tegelevaid ametnikke, tugispetsialiste, pedagooge ja lapsevanemaid – kõiki, kes hoolivad, et meie laste ja noorte anded saaksid parimal viisil märgatud ja toetatud.
Seminar on tasuta, toetab haridus- ja teadusministeerium. Seminaril osalemisest palume teada anda hiljemalt 7. augustiks lingil https://forms.gle/xbo7NG6zDBWsTNmf9

Miks.ee suvekool teaduse populariseerijatele
2024-08-14 08:00 - 2024-08-15 17:00
Miks.ee suvekool teaduse populariseerijatele

14. august kl 08:00 – 15. august kl 17:00

Suvekooli veebileht www.miks.ee/suvekool
Registreerimisvorm www.etag.ee/suvekool

Informaatikaõpetajate suvekool
2024-08-14 00:00 - 2024-08-16 23:59
Informaatikaõpetajate suvekool 2024
Informaatikaõpetajate suvekool toimub tänavu viiendat korda, seekord Tallinnas 14.–16. augustini. Kahel esimesel päeval on ettekanded ja töötoad Tallinna Ülikoolis, viimasel päeval aga TalTechis.
Seekord on osalema oodatud ka kutsekoolide informaatikaõpetajad ja kõrgkoolide informaatika õppejõud, tehnoloogia huviringide juhendajad, informaatikaõpetajaks õppivad magistrandid, aga ka informaatika lõimingust huvitatud teiste ainete õpetajad. Suvekoolis osalemine on tasuta tänu IT Akadeemia toetusele.
Esmakordselt on kavas rahvusvahelise kogemuse jagamise sessioon, milles on ettekanded informaatikaõppest Soomes, Lätis ja Leedus.
Palume informaatikaõpetajatel ja õppejõududel tuua suvekooli ka oma õpilased, kes tutvustaks liftikõne vormis oma uurimistööd või arendusprojekti. Parimaid õpilaste ja tudengite projekte autasustatakse.
Suvekooli kava ja registreerumisvormi leiate veebilehelt bit.ly/inf24suvekool.

Keelekümbluskooli õpetajate suvekool
2024-08-13 00:00 - 2024-08-14 23:59
Iga õpetaja on keeleõpetaja
Eesti Keele kui Teise Keele Õpetajate Liit kutsub nii kogenud kui ka alles LAK-õppe ja keelekümblusega alustavaid pedagooge keelekümbluskooli õpetajate suvekooli 13. ja 14. augustil.
Eesmärk: toetada õpetajate professionaalset arengut ning pakkuda ühtsus- ja õlatunnet üleminekul eestikeelsele õppele.
Fookusteemad:

õpetajate professionaalse arengu toetamine,
LAK-õpe ja keelekümblus,
eestikeelsele õppele üleminekut toetavad tegevused, sh õppevara ja -materjalid.

Liit on Haridus- ja Teadusministeeriumi strateegiline partner 2022–2024.
Suvekooli REGISTREERIMINE.
Kava (täpsustub) ja registreerumine https://eestikeelteisekeelena.eu/

Rahvusvaheline noortepäev
2024-08-12 00:00 - 23:59
12. august – rahvusvaheline noortepäev.

Ühenduste suvekool „Digididaktika“
2024-08-08 00:00 - 2024-08-10 23:59
8.–10. august – ühenduste suvekool „Digididaktika“, kevadine koolitussari. Haridusühenduste kestlikkuse ja kompetentside toetamine.

Suveseminar „Koostöö lapse lugemise toetamisel“
2024-08-05 00:00 - 2024-08-07 23:59
ERÜ Kooliraamatukogude sektsiooni suveseminar „Koostöö lapse lugemise toetamisel“ toimub sel aastal koostöös ERÜ Lasteteenindus toimkonnaga, 5.–7. augustini Harjumaal Kosel.

Eesti Sotsiaalpedagoogide Ühenduse suvekool
2024-08-05 00:00 - 2024-08-06 23:59
Eesti Sotsiaalpedagoogide Ühenduse suvekool toimub 5. ja 6. augustil maalilises Viljandis. Suvekooli teema on “Eneseregulatsioonist enesejuhtimiseni”.
Külastame Viljandi Perepesa, Sergei Drõgini juhtumisel toimub viha valitsemise töötuba, teisel päeval toimuvas töötoas saavad osalejad täiendada oma tööriistakohvrit eneseregulatsiooni arengut toetavate praktikatega, mida klienditöös kasutada. Suvekoolis osalemine ööbimisega Grand Hotel Viljandi 2-inimese toas maksab 160 eurot, osalemine ööbimiseta 110 eurot. Rohkem infot ja registreerumine Eesti Sotsiaalpedagoogide Ühenduse kodulehel sotsiaalpedagoogid.ee, ESPÜ Facebooki lehel või viktoria.latova@gmail.com.

Suveseminar „Selged sõnumid“
2024-07-09 00:00 - 2024-07-11 23:59
9.–11. juuli – Eesti Lasteaednike Liidu suveseminar „Selged sõnumid“ Tartus.

Uue aabitsa "Sõnasööbiku jälgedel" tutvustus
2024-06-17 13:00 - 2024-06-19 14:30, 2024-06-14 13:00 - 14:30
Uue aabitsa “Sõnasööbiku jälgedel” tutvustus
14. juunil 2024 kl 13.00–14.30 Tallinna Reaalkooli aulas
17. juunil 2024 kl 13.00–14.30 Pärnu Keskraamatukogus
18. juunil 2024 kl 13.00–14.30 Tartu Loodusmajas
19. juunil 2024 kl 13.00–14.30 Jõhvi Põhikoolis
Raamatu “Piia Präänik ja Sõnasööbik” autor Kairi Look räägib aabitsa alusteksti sünniloost. Aabitsa autor Katri Sild tutvustab aabitsakomplekti ning peamiseid läbivaid põhimõtteid. Osalejatel on võimalik lähemalt tutvust teha aabitsa, töövihiku ja kirjavihikuga, samuti komplekti juurde kuuluvate lisamaterjalidega.
Huvilistel palume sobiv esitlusaeg ja -koht välja valida ning end kirja panna SIIN.

Õppekava infotund veebis: eripedagoogika ja logopeedia
2024-06-14 15:00 - 16:00
Õppekava infotund veebis: eripedagoogika ja logopeedia
Eripedagoogika ja logopeedia õppekava infotund toimub veebis 14. juunil 2024 a kl 15.
Infotunnis osalevad programmijuht Pille Häidkind, logopeedia lektor Lagle Lehes, eripedagoogika nooremlektor Kaja Pastarus ja õppekorralduse spetsialist Mari Pärn.

Registreeri end infotundi veebivormis.
Liitu infotunniga Zoomis.

Infotunni teabe leiab ka Facebookist.
Instituudi kõikide õppekavade infotundide info leiad kodulehelt.
Loe kodulehelt eripedagoogika ja logopeedia bakalaureuseõppe ja magistriõppe õppekavale sisseastumise kohta.

Noore õpetaja motivatsioonilaager
2024-06-14 00:00 - 2024-06-15 23:59
Noore õpetaja motivatsioonilaager tuleb taas
Eesti Haridustöötajate Liit (EHL) jätkab traditsioonilise ürituste sarjaga, mis on mõeldud õpetajakutset omandavatele tudengitele ning kuni kolm aastat tööl olnud õpetajatele. Noore õpetaja motivatsioonilaager on kahepäevane sündmus, kus ühendame meeldiva kasulikuga.
Kuulata saab põnevaid ettekandeid, kaasa lüüa inspireerivates töötubades ning sundimatus õhustikus oma ametikaaslastega mõtteid vahetada ja uusi tutvusi luua. Esimese päeva õhtul ei puudu ka saun ja loomulikult saab kõhu täis ja öömajale ka.
Vahva aeg inspireerivate inimestega
Et vaim püsiks virge, oleme alati valinud toimumiskohaks mõne looduskauni paiga. Sedakorda koguneme Viljandimaal maalilises Vanaõue puhkekeskuses. Põhja-Sakala vallas Navesti jõe ääres asuv puhkekeskus võõrustab meid 14. ja 15. augustil.
Ei tasu muretseda, et peab terve aeg ainult klassiruumis istuma ja vaba aega on napilt. Kogu sündmuse eesmärk ongi mõnusas õhkkonnas asjalikult, kuid ka vabamas vormis kohtuda.
Eelmise aasta tagasisidest paar näidet, mis annavad hästi edasi emotsioone.
„Väga tore oli kolleegidega tutvuda ja teada saada palju vajalikku oma tulevaseks uueks põhitööks. Aitäh teile korraldamast!“
„Suur aitäh! See laager võiks kaasata palju rohkemaid! Samas oli muidugi mõnusalt paras seltskond.“
„Minu jaoks oli kõik väga huvitav. Töötoad enesehoiu kohta olid eriti vajalikud, alati on hea kuulda kogenenumate kogemusi ja seda ka, et sa ei pea olema alati perfektne.“
Eks iga aasta loome uute inimestega uusi emotsioone ja vahvaid mälestusi, tule sinagi meiega!
Pane end varakult kirja!
Laagrist võivad osa võtta kõik eelnimetatud tingimustele vastavad huvilised, ka need, kes ei ole EHL-i liikmed. Küll aga on meie liikmetele osalemine tasuta.
Mitteliikmele maksab üritusel osalemine 100 eurot (sisaldab koolitusi, majutust, toitlustust), tasuda tuleb see ettemaksuna enne motivatsioonilaagri algust. Loomulikult saab osaleja eest tasuda ka tubli tööandja. Kohtade arv on piiratud, seega ärge jätke otsustamist viimasele hetkele, vaid registreerige end varakult!
Selleks tarvilik info on leitav nii reklaami QR-koodi skaneerides kui ka Eesti Haridustöötajate Liidu kodulehelt.
Seega kohtume juba 14. ja 15. augustil Vanaõuel!
Lisaküsimuste tekkimisel võite meiega alati ühendust võtta ehl@ehl.org.ee.
Eesti Haridustöötajate Liit

Koolivaheaeg
2024-06-13 00:00 - 2024-08-31 23:59
Koolivaheaeg 13. juunist 31. augustini (v.a lõpuklassid).

Õppekava infotund veebis: kutseõpetaja
2024-06-11 16:00 - 17:00
Õppekava infotund veebis: kutseõpetaja
Kutseõpetaja õppekava infotund toimub veebis 11. juunil 2024 a kl 16.
Infotunnis osalevad programmijuht Liana Roos ning õppejõud Diana Eller ja Karmen Trasberg.

Registreeri end infotundi veebivormis.
Liitu infotunniga Zoomis.

Infotunni teabe leiab ka Facebookist.
Instituudi kõikide õppekavade infotundide info leiad kodulehelt.
Kutseõpetaja õppekavale sisseastumise kohta loe kodulehelt.

Virtuaalne sisseastumise infopäev
2024-06-10 11:00
Virtuaalne sisseastumise infopäev 10. juunil
10. juunil kell 11 ootame sind Tartu Ülikooli virtuaalsele infopäevale, kus räägime lähemalt sisseastumise tingimustest ja ülikoolis õppimisest. Muu hulgas saad teada,

milline on sisseastumise ajakava,
mis on SAIS ja kuidas selles avaldusi esitada,
millised dokumendid tuleb esitada,
millised on vastuvõtutingimused,
kes saab ülikooli astuda eritingimustel,
mida peaks teadma tasuta õppimise tingimustest,
millal teeb ülikool vastuvõtuotsused,
mida tuleb sisseastumisajal veel silmas pidada.

Lisaks on sul nii enne üritust kui ka otseülekande ajal võimalik esitada küsimusi.
Kõikide infopäevale registreerunute vahel loositakse välja kolm tudengi stardipaketti.
Rohkem lisainfot leiad Tartu Ülikooli kodulehelt.
